

|  |
| --- |
| **ΕΡΓΑΣΤΗΡΙΑ ΔΕΞΙΟΤΗΤΩΝ** |
|  |
| ***Πρόγραμμα Καλλιέργειας Δεξιοτήτων***  ***Πράξη: «Επιμόρφωση των εκπαιδευτικών στις δεξιότητες μέσω εργαστηρίων» (MIS 5092064)*** |
|  |
|  |
|  |
|  |
|  |
|  |
| **ΣΤΟ ΠΛΑΙΣΙΟ ΤΟΥ ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ «ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ ΕΚΠΑΙΔΕΥΣΗ ΚΑΙ ΔΙΑ ΒΙΟΥ ΜΑΘΗΣΗ 2014-2020» που συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο)** |
|  |
|  |

|  |  |
| --- | --- |
|  |  |
|  |  |
|  | **ΕΡΓΑΣΤΗΡΙΑΔΕΞΙΟΤΗΤΩΝ** |
|  |  |
|  | **ΘΕΜΑΤΙΚΗ ΕΝΟΤΗΤΑ: ΖΩ ΚΑΛΥΤΕΡΑ – ΕΥ ΖΗΝ**   1. **Ψυχική και Συναισθηματική Υγεία-Πρόληψη** |
|  |  |
|  | **Τίτλος: «Εγώκιοισυμμαθητές/τριεςμου»** |
|  |  |
|  |  |
|  | **Ονοματεπώνυμο: Ζούνη Ευαγγελία** |
|  |  |
|  |  |
|  |  |
|  |  |

**Δομή Προγράμματος Καλλιέργειας Δεξιοτήτων**

|  |  |
| --- | --- |
| **1ο Εργαστήριο** | **Προσδοκώμενα Μαθησιακά Αποτελέσματα** |
| **Τίτλος εργαστηρίου**  «**Ας γνωριστούμε**» | Οι μαθητές/τριες αναμένεται:   * Να ερμηνεύουν και να αντιλαμβάνονται την αξία των συμμαθητών/τριών ως συνεργατών/τριών (Κριτική Σκέψη). * Να μετασχηματίζουν τα προσωπικά τους βιώματα μέσα από βιωματικές ασκήσεις (Δημιουργικότητα). * Να συνεργάζονται (Συνεργασία). * Να αξιοποιούν κατάλληλα μέσα ώστε να επικοινωνούν την οπτική τους για τη δημιουργία της ομάδας με ένα αυθεντικό και βιωματικό τρόπο (Επικοινωνία). |
| **Δραστηριότητες – (ενδεικτικές)** |
| Η ομάδα θα δουλέψει με παιχνίδια ρόλων,συζήτηση στις ομάδες, εικαστικές δραστηριότητες και οι μαθητές/τριες θα συντάσσουν τους κανόνες της ομάδας τους.   1. Ο/η εκπαιδευτικός με τους/τις μαθητές /τριες κάθονται κυκλικά, τους/τις καλωσορίζει και τους/τις καλεί να συστηθούν και να αναφέρουν το αγαπημένο τους παιχνίδι. 2. Σε συνέχεια της προηγούμενης δραστηριότητας, ο/η εκπαιδευτικός συναποφασίζει με τους/τις μαθητές /τριες τα θέματα (ποιος/α είμαι –πώς είμαι-η οικογένεια –το σχολείο – οι συμμαθητές/τριές μου, πώς βλέπω εγώ τους άλλους ανθρώπους) με τα οποία θα ασχοληθούν στο συγκεκριμένο πρόγραμμα. Για τη λήψη των τελικών αποφάσεων μπορεί να γίνει ψηφοφορία. 3. Ο/η εκπαιδευτικός προτείνει τη δημιουργία ομάδων, αποτελούμενων από 4-5 μέλη, ανάλογα με τον αριθμό των μαθητών/τριών, με σκοπό τη σύνταξη των κανόνων της ομάδας. Σε κάθε ομάδα οι μαθητές/τριες θα ορίσουν με δημοκρατικές διαδικασίες έναν/μια εκπρόσωπο. Όταν ολοκληρωθεί το έργο των ομάδων, οι εκπρόσωποι θα παρουσιάσουν στην ολομέλεια τις προτάσεις τους, ώστε να ληφθεί η συναίνεση για την κατάρτιση του συμβολαίου της τάξης. Είναι σημαντικό οι ομάδες να είναι κατά το δυνατό ανομοιογενείς.   Διάρκεια Εργαστηρίου 3 διδακτικές ώρες |

|  |  |
| --- | --- |
| **2ο Εργαστήριο** | **Προσδοκώμενα Μαθησιακά Αποτελέσματα** |
| **Τίτλος εργαστηρίου**  **«Οεαυτός μου»** | Οι μαθητές/τριες αναμένεται:   * Να διαπραγματεύονται το σημαινόμενο μίας έννοιας μέσα από εναλλακτικές με λεκτικές ή μη λεκτικές αναπαραστάσεις. (Ρουτίνα σκέψης «Χρώμα – Σύμβολο- Εικόνα»). * Να είναι σε θέση να παρουσιάσουν την πορεία της διαδρομής τους από τη στιγμή, της γέννησής τους μέχρι σήμερα. * Να αντιληφθούν πως είναι άτομα μοναδικά και ξεχωριστά, αναγνωρίζοντας τις δυνάμεις, τις ικανότητες και τα ατομικά χαρακτηριστικά τους. * Να ενισχύουν την αυτοεκτίμηση και αυτοπεποίθησή τους, εκτιμώντας τις δεξιότητες και τα επιτεύγματα τους. |
| **Δραστηριότητες – (ενδεικτικές)** |
| 1. Ο/η εκπαιδευτικός ζητά από τους/τις μαθητές/τριες, όπως είναι ανά δύο στα θρανία, να φτιάξουν σε χαρτί Α4 έναν ήλιο με τις ακτίνες του. Μπορούν να χρησιμοποιήσουν διαφορετικά υλικά ή/και τεχνικές (κολάζ, ζωγραφική, αποτύπωμα κλπ) με δημιουργικό τρόπο, ώστε να προκύψουν μοναδικά και ξεχωριστά αποτελέσματα. 2. Ο/η εκπαιδευτικός έχει ζητήσει από τους/τις μαθητές/τριες, από την προηγούμενη συνάντηση, να φέρουν φωτογραφίες που να δείχνουν την ανάπτυξή τους, καθώς εξελίσσονται στον χρόνο. Τους δίνει και το Φ.Ε. –Ο ΕΑΥΤΟΣ ΜΟΥ. 3. Οι μαθητές/τριες χωρίζονται στις ομάδες του 1ου εργαστηρίου. Ο/Η κάθε/μία μαθητής/τρια παρουσιάζει τον εαυτό του/της στην ομάδα του/της, τα μέλη της ομάδας συζητούν τις αλλαγές που συμβαίνουν όσο μεγαλώνουν. Ο/Η εκπαιδευτικός, ανακεφαλαιώνοντας με την τεχνική του καταιγισμού των ιδεών, καταγράφει σε νοητικό χάρτη τις αλλαγές που ανέφεραν οι μαθητές/τριες.   Διάρκεια Εργαστηρίου 3 διδακτικές ώρες |

|  |  |
| --- | --- |
| **3ο Εργαστήριο** | **Προσδοκώμενα Μαθησιακά Αποτελέσματα** |
| **Τίτλος εργαστηρίου**  **«Πώς είμαι-**  **Η μοναδικότητά μου;»** | Οι μαθητές/τριες αναμένεται:   * Να επινοούν δημιουργικούς τρόπους επικοινωνίας ανάμεσα σε άτομα και να προβαίνουν σε μεταφορές και συγκρίσεις ως προς τα αποτελέσματα. Ρουτίνα σκέψης «Δημιουργικές Συγκρίσεις». * Να αποδέχονται την εμφάνισή τους και τη διαφορετικότητά τους. * Να εκφράζουν, μέσα από τις ρουτίνες σκέψης για το πώς βιώνουν τη διαφορετικότητά τους. |
| **Δραστηριότητες – (ενδεικτικές)** |
| 1. Ο/η εκπαιδευτικός ζητά από τους/τις μαθητές/τριες να καθίσουν κυκλικά. Ο/Η εκπαιδευτικός κρατώντας ένα μαλακό μπαλάκι δίνει τις οδηγίες γιατί θα παίξουν «Το παιχνίδι του ονόματος». 2. Ο/η εκπαιδευτικός αφηγείται ή διαβάζει (αν υπάρχει στη βιβλιοθήκη του σχολείου) το παραμύθι *Το Ασχημόπαπο* ή *Έλμερ, ο παρδαλός ελέφαντας* σε κυκλική διάταξη όλων των μαθητών/τριών. Μόλις τελειώσει η αφήγηση, ζητά από τους/τις μαθητές/τριες να απαντήσουν στην ερώτηση «Πώς νιώθετε για τον τρόπο που τελείωσε η ιστορία;». 3. Σε συνέχεια της προηγούμενης δραστηριότητας, ο/η εκπαιδευτικός προτείνει τη δημιουργία ομάδων και ζητά από τα παιδιά να συζητήσουν την ερώτηση «Τι θα κάνατε στη θέση του ήρωα;», «Σε τι μοιάζετε και σε τι διαφέρετε από τους/τις πρωταγωνιστές/τριες του παραμυθιού;». Οι μαθητές/τριες καλούνται να ζωγραφίσουν « Το πορτρέτο τους».   Διάρκεια Εργαστηρίου 3 διδακτικές ώρες |

|  |  |
| --- | --- |
| **4ο Εργαστήριο** | **Προσδοκώμενα Μαθησιακά Αποτελέσματα** |
| **Τίτλος εργαστηρίου**  **«Η οικογένειά μου»** | Οι μαθητές/τριες αναμένεται:   * Να εφαρμόζουν τη Ρουτίνα σκέψης «Δημιουργικές Συγκρίσεις». * Να εκφράζουν τα συναισθήματά τους για τη δική τους οικογένεια και να αντιληφθούν μέσα από τις αφηγήσεις των συμμαθητών/τριών του/της ότι υπάρχουν διαφορετικές οικογένειες. |
| **Δραστηριότητες – (ενδεικτικές)** |
| Στην 1η δραστηριότητα, ο/η εκπαιδευτικός δείχνει μια εικόνα μιας οικογένειας από το βιβλίο της Μελέτης και συζητά με τους/τις μαθητές/τριες για τον θεσμό της οικογένειας και τις αλλαγές που έχει υποστεί τις τελευταίες δεκαετίες.  Στην 2η δραστηριότητα, ο/η εκπαιδευτικός ζητά από τους/τις μαθητές/τριες, όπως είναι ανά δύο στα θρανία, να ζωγραφίζουν μια οικογενειακή στιγμή χαράς (φανταστική ή πραγματική) σύμφωνα με το Φ.Ε.- ΧΑΡΟΥΜΕΝΗ ΟΙΚΟΓΕΝΕΙΑ.  Στην 3η δραστηριότητα, ο/η εκπαιδευτικός επεξεργάζεται το κείμενο ΟΙΚΟΓΕΝΕΙΑ-Μελέτη Περιβάλλοντος (Α Δημοτικού) - Βιβλίο Μαθητή και δίνει το Φ.Ε. ΟΙΚΟΓΕΝΕΙΑ του παραρτήματος. |

|  |  |
| --- | --- |
| **5ο Εργαστήριο** | **Προσδοκώμενα Μαθησιακά Αποτελέσματα** |
| **Τίτλος εργαστηρίου**  **«Το σχολείο μου–Ητάξημου»** | Οι μαθητές/τριες αναμένεται:   * Να εφαρμόζουν τη Ρουτίνα σκέψης «Δημιουργικές Συγκρίσεις». * Να διαπραγματεύονται το κυριολεκτικό νόημα μίας έννοιας μέσα από εναλλακτικές/μη λεκτικές αναπαραστάσεις. Ρουτίνα σκέψης «Χρώμα – Σύμβολο - Εικόνα». * Να εξετάσουν την τάξη σαν μια κοινότητα με τον ρόλο της, να βρουν τρόπους με τους οποίους θα μπορέσουν να δημιουργήσουν ένα περιβάλλον εμπιστοσύνης. |
| **Δραστηριότητες – (ενδεικτικές)** |
| Στην 1η δραστηριότητα, ο/η εκπαιδευτικός επεξεργάζεται από το Ανθολόγιο Λογοτεχνικών Κειμένων (Α-Β Δημοτικού) το κείμενο ΣΧΟΛΕΙΟ-ΣΕΠΤΕΜΒΡΗΣ και συζητά με τους/τις μαθητές/τριες.  Στην 2η δραστηριότητα(εμπέδωση του γνωστικού αντικειμένου), ο/η εκπαιδευτικός επεξεργάζεται και αναλύει από τo Ανθολόγιο Λογοτεχνικών Κειμένων (Α-Β Δημοτικού) το κείμενο ΤΟ ΣΧΟΛΕΙΟ - Η ΜΑΡΓΑΡΙΤΑ και συζητά με τους/τις μαθητές/τριες του/της.  Στην 3η δραστηριότητα ο/η εκπαιδευτικός ζητά από τους/τις μαθητές/τριες να καθίσουν κυκλικά. Όλοι/ες από την ομάδα λένε: «Αυτό που μου αρέσει από την τάξη μου είναι » και ο/η εκπαιδευτικός το καταγράφει.  Διάρκεια εργαστηρίου: 3 διδακτικές ώρες |

|  |  |
| --- | --- |
| **6ο Εργαστήριο** | **Προσδοκώμενα Μαθησιακά Αποτελέσματα** |
| **Τίτλος εργαστηρίου**  **«Οι συμμαθητές/τριές μου ως**  **συνεργάτες»** | Οι μαθητές/τριες αναμένεται:   * Να παρατηρούν προσεκτικά τα στοιχεία ώστε να είναι σε θέση να τα κατατάσσουν σε συγκεκριμένες κατηγορίες. Ρουτίνα σκέψης «Τίτλοι». * Να εξετάσουν τα πλεονεκτήματα και τα μειονεκτήματα της συνεργασίας μέσα στην τάξη και να βρουν πρακτικούς τρόπους για την προαγωγή της συνεργασίας. * Να δουν τον εαυτό τους ως πολύτιμο και εκτιμώμενο μέλος της κοινότητας της τάξης. |
| **Δραστηριότητες – (ενδεικτικές)** |
| Στην 1η δραστηριότητα, ο/η εκπαιδευτικός επεξεργάζεται από το Ανθολόγιο Λογοτεχνικών Κειμένων (Α’-Β’ Δημοτικού) και αναλύει το κείμενο: Ξ...ΟΠΩΣ ΞΙΦΙΑΣ. Εν συνεχεία, συζητά με τους/τις μαθητές/τριες.  Στην 2η δραστηριότητα, ο/η εκπαιδευτικός ζητά από τους/τις μαθητές/τριες να σταθούν ο ένας/η μία απέναντι στον/στην άλλο/η (ο ένας/η μία είναι Α και ο άλλος/η άλλη Β. Ο/Η Α κάνει κάποιες κινήσεις και ο/η Β παριστάνει τον καθρέφτη του/της. Αυτό γίνεται για δύο λεπτά, μετά αλλάζουν θέσεις.  Στην 3η δραστηριότητα, ο/η εκπαιδευτικός κολλά χρωματιστά μικρά χαρτάκια στην πλάτη ή στο μέτωπο των μαθητών/τριών. Τους εξηγεί ότι δεν πρέπει να μιλούν, αλλά μπορούν να βοηθήσουν ο ένας/η μία τον άλλο/την άλλη να βρει την ομάδα του κάνοντας νοήματα ή δείχνοντας με τα χέρια και το πρόσωπό τους. Η επιτυχία της άσκησης εξαρτάται από τη συνεργασία.  Διάρκεια εργαστηρίου 3 διδακτικές ώρες |

|  |  |
| --- | --- |
| **7ο Εργαστήριο** | **Προσδοκώμενα Μαθησιακά Αποτελέσματα** |
| **Τίτλος εργαστηρίου**  **«Βάζω στόχους και προχωρώ-Αξιολόγηση»** | Οι μαθητές/τριες αναμένεται:  Να προβούν σε οργανωτική, αναλυτική και παραγωγική επεξεργασία των δεδομένων που έχουν συλλέξει και να έχουν επίγνωση, παρακολούθηση και έλεγχο της σκέψης.   * Να αξιολογήσουν το πρόγραμμα συνδεόντας και επεκτείνοντας την προϋπάρχουσα γνώση με της νέα γνώση. * Να παρακολουθούν και να ελέγχουν τη πορεία της σκέψης τους μέσα από τη ρουτίνας σκέψης ¨Τότε σκεφτόμουν - Τώρα ξέρω¨. |
| **Δραστηριότητες – (ενδεικτικές)** |
| Στην 1η δραστηριότητα ο/η εκπαιδευτικός συζητά με τους/τις μαθητές/τριες τα ακόλουθα ερωτήματα: Τι συνδέεται με όσα ήδη γνωρίζατε; (για τον εαυτό σας, τους/τις συμμαθητές/τριες σας) Τι έχει επεκτείνει τη σκέψη σας προς νέες ή/και διαφορετικές κατευθύνσεις; για τον εαυτό σας, τους/τις συμμαθητές/τριες σας) Τι παραμένει αδιευκρίνιστο;  Στην 2η δραστηριότητα ο/η εκπαιδευτικός συζητά με τους/τις μαθητές/τριες τα ακόλουθα ερωτήματα: Περιγράψτε πώς άλλαξαν οι αρχικές σας σκέψεις- ιδέες; (για τον εαυτό σας, τους/τις συμμαθητές/τριες σας).Τι ακριβώς συνέβαλε σ’ αυτή την αλλαγή; (για τον εαυτό σας, τους/τις συμμαθητές/τριες σας). |