**Φιλοσοφία - Σκοπιμότητα**

**(Να αναφέρετε σε ένα κείμενο 100-150 λέξεων το θεωρητικό πλαίσιο,στο οποίο βασίζεται το παρόν πρόγραμμα, και τη σκοποθεσία του)**

Το Πρόγραμμα Καλλιέργεια Δεξιοτήτων με τίτλο «Eγώ και οι συμμαθητές/τριές μου» εντάσσεται στο πλαίσιο υλοποίησης των «Εργαστηρίων Δεξιοτήτων», τα οποία αποτελούν καινοτόμο διδακτική και εκπαιδευτική δράση με την προσθήκη νέων θεματικών κύκλων στο υποχρεωτικό ωρολόγιο πρόγραμμα του Δημοτικού Σχολείου και αξιοποιούν μεθόδους διερευνητικής – ανακαλυπτικής μάθησης. Το πρόγραμμα συνδέεται με τα γνωστικά αντικείμενα του σχολείου και χρησιμοποιεί ποικίλα υλικά, όπως βιβλία και καλλιτεχνικά είδη. Επιπλέον, προβλέπει τη συμμετοχή ειδικών επαγγελματιών, όπως κοινωνικών λειτουργών.

Βασικός σκοπός του προγράμματος είναι η πρωτογενής πρόληψη σε θέματα που αφορούν στην ψυχική υγεία και στις διαπροσωπικές σχέσεις των μαθητών/τριών και η καλλιέργεια σύγχρονων δεξιοτήτων στους/στις μαθητές/τριες, προκειμένου να συνδέσουν αποτελεσματικά τις σχολικές τους γνώσεις με τις ικανότητές τους ώστε να ανταποκρίνονται με ευχέρεια σε ένα συνεχώς μεταβαλλόμενο κοινωνικό και οικονομικό περιβάλλον.

Η στοχοθεσία του προγράμματος έχει προσδιοριστεί βάσει των δεξιοτήτων του 21ου αιώνα και ειδικότερα των Δεξιοτήτων του 21ου (4C’s) και των Δεξιοτήτων του Νου. Οι σύγχρονες αυτές δεξιότητες περιλαμβάνουν την κριτική σκέψη, τη δημιουργικότητα, τη συνεργασία, την επικοινωνία, την ευελιξία και την προσαρμοστικότητα, την πρωτοβουλία, την οργανωτική ικανότητα, την επίλυση προβλημάτων, την πρωτοτυπία, τη μελέτη περίπτωσης, καθώς και την κατανόηση του εαυτού και των άλλων.