**Οδηγίες για τον/την Εκπαιδευτικό**

|  |
| --- |
| 1ο εργαστήριο (3 διδακτικές ώρες)  Στην 1η δραστηριότητα, ο/η εκπαιδευτικός με τους/τις μαθητές /τριες κάθονται κυκλικά, τους συστήνεται με το ονοματεπώνυμό του/της, τους/τις καλωσορίζει και τους/τις καλεί να συστηθούν και να αναφέρουν το αγαπημένο τους παιχνίδι. Ο/Η κάθε μαθητής/τρια συστήνεται με το ονοματεπώνυμό του και αναφέρει το αγαπημένο του παιχνίδι με τον ακόλουθο τρόπο: «Είμαι ο/η….. και το αγαπημένο μου παιχνίδι είναι …..». Ο/Η εκπαιδευτικός καταγράφει τις απαντήσεις των μαθητών/τριών για να γνωριστούν καλύτερα και τις οποίες θα αξιοποιήσει κατά την ολοκλήρωση του εργαστηρίου για να συνοψίσει το εργαστήριο και να θυμηθούν οι μαθητές/τριες πώς ξεκίνησαν.  Πρόταση επέκτασης δραστηριότητας: «Δώσε πάσα». Τα παιδιά κάθονται σε κύκλο. Ο/H εκπαιδευτικός ρίχνει την μπάλα σε ένα παιδί και του λέει το όνομά του και το αγαπημένο του παιχνίδι. Το παιδί που πιάνει την μπάλα λέει το όνομά του, το αγαπημένο του παιχνίδι και το όνομα του παιδιού από το οποίο την έλαβε. Συνεχίζεται μέχρι να λάβουν όλοι την μπάλα. Ο/H εκπαιδευτικός καταγράφει τα παιχνίδια και στο τέλος φτιάχνει γωνιές για κάθε παιχνίδι και ζητά από τα παιδιά να σταθούν σε εκείνη την γωνιά που αντιστοιχεί στο αγαπημένο τους παιχνίδι. Είναι δυνατόν ένα παιδί να αλλάξει την αρχική του επιλογή.  Στη 2η δραστηριότητα και σε συνέχεια της προηγούμενης δραστηριότητας, ο/η εκπαιδευτικός μαζί με τους/τις μαθητές /τριες συναποφασίζουν τα θέματα του προγράμματος (ποιος είμαι –πώς είμαι-η οικογένεια –το σχολείο-η τάξη μου – οι συμμαθητές/τριες- μου πώς βλέπω εγώ τους άλλους ανθρώπους). Εν συνεχεία, δίνεται η δυνατότητα στους/στις μαθητές/τριες να εκφραστούν με μια εικαστική δημιουργία για το πρόγραμμα με τα υποθέματά του και να την περιγράψουν. Πρόταση επέκτασης δραστηριότητας: «Έκθεση Ζωγραφικής». Να δουλέψουν σε ομάδες για τη δημιουργία μιας αφίσας ζωγραφικής σε σχέση με το θέμα που συναποφάσισαν και στη συνέχεια να κάνουν μια μικρή έκθεση ζωγραφικής με τις αφίσες τους. Για τη δημιουργία των ομάδων ο/η εκπαιδευτικός μοιράζει οικογένειες σχημάτων, π.χ. τρίγωνα, τετράγωνα, κύκλους κ.λπ. στις ομάδες για να τα ταιριάξουν. H κάθε ομάδα (τρίγωνα, τετράγωνα, κύκλοι) επιλέγει τον/την εκπρόσωπό της και συζητά τους κανόνες της ομάδας. Τέλος, όλα τα παιδιά μαζί καλούνται να φτιάξουν έναν λογότυπο για το πρόγραμμα με το οποίο θα ασχοληθούν τις επόμενες ώρες.  Στην 3η δραστηριότητα, ο/η εκπαιδευτικός προτείνει τη δημιουργία ομάδων, αποτελούμενες από 4-5 μέλη, ανάλογα με τον αριθμό των μαθητών/τριών με σκοπό τη σύνταξη των κανόνων της ομάδας. Οι ομάδες είναι ίδιες με την προηγούμενη δραστηριότητα. Οι εκπρόσωποι των ομάδων προτείνουν τους κανόνες της ομάδας τους. Ο/Η εκπαιδευτικός γράφει τους κανόνες αυτούς στον πίνακα , τους ζητά να αναφέρουν αν υπάρχουν και κάποιοι άλλοι που πρέπει να προστεθούν, ώστε η ομάδα να δουλέψει καλύτερα. Αν οι μαθητές/τριες δυσκολευτούν να προτείνουν ο/η εκπαιδευτικός τους προτείνει δίνοντας τους μερικές ιδέες όπως:  «Συμφωνούμε να σεβόμαστε ο/ηένας/μία τον/την άλλον/άλλη»  «Συμφωνούμε να εκφράζουμε όλοι/ες ελεύθερα την άποψή μας» σεβόμαστε ο/ηένας/μία τον/την άλλον/άλλη»  «Συμφωνούμε να συνεργαζόμαστε με την ομάδα στην οποία ανήκουμε κάθε φορά»  Έπειτα οι κανόνες γράφονται σε ένα μεγάλο χαρτί και στο τέλος θα υπογράψουν όλοι/ες οι μαθητές/τριες και ο /η εκπαιδευτικός. Το συμβόλαιο αυτό θα αναρτηθεί σε εμφανές σημείο στην τάξη, έτσι ώστε σε περίπτωση μη τήρησης των κανόνων, ο/η εκπαιδευτικός να υπενθυμίζει τις δεσμεύσεις που απορρέουν από τη συμφωνία τους. Πρόταση επέκτασης δραστηριότητας: «Βλέπω - διαβάζω - θυμάμαι τους κανόνες μας». Όταν ολοκληρωθούν οι κανόνες όλα μαζί τα παιδιά φτιάχνουν ένα κείμενο με εικόνες που να περιγράφει τους κανόνες αυτούς ώστε να είναι εύκολα προσβάσιμο καθημερινά από όλα τα παιδιά της τάξης ανεξάρτητα από τον τρόπο που μαθαίνουν π.χ. οπτικός, ακουστικός (συμπερίληψη, αποδοχή της διαφορετικότητας). |