**Οδηγίες για τον/την Εκπαιδευτικό**

|  |
| --- |
| 2ο εργαστήριο (3 διδακτικές ώρες)  Στην 1η δραστηριότητα, ο/η εκπαιδευτικός ζητά από τους/τις μαθητές/τριες, όπως είναι ανά δύο στα θρανία, να ζωγραφίζουν σε χαρτί Α4 έναν ήλιο με τις ακτίνες του. Στο κέντρο του ήλιου ζωγραφίζουν το πρόσωπό τους και γράφουν το όνομά τους. Στις ακτίνες του ήλιου γράφουν τα πράγματα που τους/τις χαρακτηρίζουν, τους/τις αρέσουν. Για παράδειγμα, το αγαπημένο τους χρώμα, το αγαπημένο τους φαγητό, την αγαπημένο ασχολία, το αγαπημένο τους πρόσωπο. Όπως είναι στα θρανία ο/η κάθε μαθητής/τρια ενθαρρύνεται να μιλήσει για τον «ΗΛΙΟ» που έφτιαξε. Μόλις ολοκληρώσουν την άσκηση αυτή ο/η εκπαιδευτικός τους/τις προτρέπει να καθίσουν κυκλικά και να παρουσιάσουν στην ολομέλεια τον ΗΛΙΟ του/της συμμαθήτριας του/της. Η άσκηση αυτή συμβάλλει στη γνωριμία των μαθητών/τριών μεταξύ τους περιγράφοντας διάφορα στοιχεία που τους/τις χαρακτηρίζουν. Επέκταση της δραστηριότητας: το κάθε παιδί κατασκευάζει την ασπίδα του ή το φυλαχτό του με υλικά της αρεσκείας του, το οποίο θα συμβολίζει τα μοναδικά του χαρακτηριστικά και τις δυνάμεις του.  Στην 2η δραστηριότητα, ο/η εκπαιδευτικός ζητά από τους/τις μαθητές/τριες, από την προηγούμενη συνάντηση, να φέρουν φωτογραφίες που να δείχνουν την ανάπτυξή τους, καθώς εξελίσσονται στον χρόνο, και να τις μελετήσουν. Τους/Τις δίνει και το Φ.Ε. –Ο ΕΑΥΤΟΣ ΜΟΥ. Οι μαθητές / τριες κολλάνε τις φωτογραφίες τους και το φύλλο εργασίας τους (συμπληρωμένο) πάνω σε ένα χαρτόνι.  Στην 3η δραστηριότητα, η οποία είναι συνέχεια της προηγούμενης, οι μαθητές/τριες χωρίζονται σε ομάδες (με βάση το 1ο εργαστήριο). Τα χαρτόνια από την 2η δραστηριότητα τοποθετούνται σε διάφορα σημεία μέσα στην τάξη και τα παιδιά έχουν τη δυνατότητα να δουν και να διαβάσουν τα ιδιαίτερα χαρακτηριστικά και την εξέλιξη όλων των παιδιών μέσα στην ομάδα τους. Ο/Η κάθε μαθητής/τρια παρουσιάζει τον εαυτό του στην ομάδα του/της, τα μέλη της ομάδας συζητούν τις αλλαγές που συμβαίνουν όσο μεγαλώνουν. Ο/Η εκπαιδευτικός, ανακεφαλαιώνοντας με την τεχνική του καταιγισμού των ιδεών, γράφει στον πίνακα τις αλλαγές που ανέφεραν οι μαθητές/τριες σε κάθε ομάδα. |