**Οδηγίες για τον/την Εκπαιδευτικό**

|  |
| --- |
| 3ο εργαστήριο (3 διδακτικές ώρες)  Στην 1η δραστηριότητα, ο/η εκπαιδευτικός ζητά από τους/τις μαθητές/τριες να καθίσουν κυκλικά. Ο/Η εκπαιδευτικός κρατώντας ένα μαλακό μπαλάκι δίνει τις οδηγίες. Το παιχνίδι του ονόματος αρχίζει ρίχνοντας, ο/η εκπαιδευτικός, το μπαλάκι σε ένα/μία μαθητή/τρια. Ο/Η κάθε μαθητής/τρια θα διηγηθεί γιατί του/της έδωσαν αυτό το όνομα, αν του/της αρέσει το όνομά του/της και ποιο όνομα θα του/της άρεσε να είχε και γιατί. Έτσι έρχονται σε επαφή και με την οικογενειακή τους ιστορία. Στο τέλος της δραστηριότητας, ο/η εκπαιδευτικός σε χαρτί του μέτρου καταγράφει όλες τις πληροφορίες που έχουν ειπωθεί από τους/τις μαθητές/τριες και φυλάσσεται για την τελική αξιολόγηση του προγράμματος.  Στην 2η δραστηριότητα, ο/η εκπαιδευτικός αφηγείται το παραμύθι το ασχημόπαπο ή Έλμερ ο παρδαλός ελέφαντας σε κυκλική διάταξη όλων των μαθητών/τριών. Μόλις τελειώσει η αφήγηση ζητά από τους/τις μαθητές/τριες να του απαντήσουν σε διάφορες ερωτήσεις όπως:   * Πώς νιώθετε για τον τρόπο που τελείωσε η ιστορία; * Σε τι διαφέρει ο ήρωας από τα υπόλοιπα πρόσωπα της ιστορίας; * Πώς αισθανόταν; * Έχεις νιώσει κάποια στιγμή το ίδιο; Αν ναι, πως διαχειρίστηκες τα συναισθήματά σου; Αν όχι, μπορείς να φανταστείς πως θα ένιωθες αν ήσουν ο ήρωας; * Πως θα ήταν ο κόσμος αν ήμασταν όλοι ίδιοι;   Ο εκπαιδευτικός κρατώντας ένα λούτρινο παπάκι ή ελεφαντάκι (ανάλογα με την ιστορία που θα αφηγηθεί) το πετάει κάθε φορά σε κάποιο/α μαθητή/τρια προκειμένου να του/της δώσει τον λόγο να απαντήσει στις ερωτήσεις που θέτει. Οι ερωτήσεις επαναλαμβάνονται σε διαφορετικά παιδιά. Ο/Η εκπαιδευτικός σε χαρτί του μέτρου καταγράφει όλες τις πληροφορίες που έχουν ειπωθεί από τους/τις μαθητές/τριες το οποίο και φυλάσσεται στο portfolio για την τελική αξιολόγηση του προγράμματος.  Στην 3η δραστηριότητα και σε συνέχεια της προηγούμενης δραστηριότητας, ο/η εκπαιδευτικός προτείνει τη δημιουργία υποομάδων, και τους/τις ζητά να συζητήσουν την ερώτηση «Τι θα κάνατε στη θέση του ήρωα;» «Σε τι μοιάζετε και σε τι διαφέρετε από τους πρωταγωνιστές του παραμυθιού;». Ο/Η εκπαιδευτικός κλείνει τη δραστηριότητα αυτή επισημαίνοντας ότι ο /η καθένας/μια έχει στοιχεία που τον/την κάνουν διαφορετικό/ή, όπως για παράδειγμα διαφορετικό ύψος, διαφορετικό χρώμα μαλλιών, διαφορετική οικογένεια. Πολλές φορές, μπορεί να νιώσουμε περίεργα ή και δύσκολα επειδή διαφέρουμε από τους/τις άλλους/ες . Αυτό, όμως, μας κάνει και μοναδικούς/ές. O/H εκπαιδευτικός μαζί με τον/ την εκπρόσωπο κάθε ομάδας σημειώνουν σε χαρτί του μέτρου την απάντηση στην ερώτηση «Διαφέρουμε από τους/τις άλλους/ες. Τι νιώθουμε για αυτό;» στην οποία κατέληξαν τα μέλη της ομάδας μετά από συζήτηση. Η δραστηριότητα ολοκληρώνεται με εικαστική δημιουργία. Οι μαθητές/τριες καλούνται να ζωγραφίσουν « Το πορτρέτο τους». Ο/η εκπαιδευτικός δίνει στα παιδιά χαρτιά και χρώματα για να ζωγραφίσουν πώς βλέπουν τη δική τους μοναδικότητα. Τους ζητά να παρουσιάσουν τη ζωγραφιά τους στην τάξη και να εξηγήσουν γιατί είναι ξεχωριστοί/ές.  Επέκταση της δραστηριότητας: το κολάζ της διαφορετικότητας. Ο/Η εκπαιδευτικός συγκεντρώνει εικόνες από περιοδικά που δείχνουν διάφορους ανθρώπους με διαφορετικά χαρακτηριστικά. Φτιάχνουν ένα μεγάλο κολάζ με τα παιδιά, δείχνοντας τη διαφορετικότητα που υπάρχει στον κόσμο μας. |