**Οδηγίες για τον/την εκπαιδευτικό**

|  |
| --- |
| Στην 1η δραστηριότητα, ο/η εκπαιδευτικός δείχνει μια οικογένεια, όπως ήταν τα περασμένα χρόνια. «Μπορείς να περιγράψεις τι ακριβώς κάνει το κάθε πρόσωπο;» Ζητάει τα παιδιά να περιγράψουν λεκτικά μια καθημερινή εικόνα της δικιάς τους οικογένειας.  Ερωτήσεις από το φύλλο εργασίας:  Παρατηρήστε προσεκτικά την εικόνα του βιβλίου. Ονομάστε ό, τι βλέπετε χωρίς να ερμηνεύσετε. «Με βάση αυτά που είδατε, τι σκέφτεστε; Μπορείτε να υποθέσετε τι κάνει η οικογένεια; Τι αναρωτιέστε; Υπάρχει κάποιο στοιχείο που δεν καταλαβαίνετε και θα θέλατε να διερευνήσετε περισσότερο;».  Έπειτα, αφού μιλήσουν όλα τα παιδιά, ο/η εκπαιδευτικός συζητά με τους/τις μαθητές/τριες για τον θεσμό της οικογένειας και τις αλλαγές που έχει υποστεί τις τελευταίες δεκαετίες. Στη συνέχεια, επεξεργάζεται το κείμενο «Ποιος διευθύνει» από το Ανθολόγιο της Α-Β Δημοτικού. Αφού διαβάζουν το κείμενο δυνατά στην τάξη ρωτά τα παιδιά ποιοι χαρακτήρες συμμετέχουν στην ιστορία και τι συμβαίνει. Ζητάει στα παιδιά να εστιάσουν στις αντιδράσεις του κοριτσιού και γιατί πιστεύουν ότι απαντά με αυτό τον τρόπο. Συζήτηση για την ηγεσία: Συζητάνε για την έννοια της ηγεσίας και αν πιστεύουν ότι πρέπει να υπάρχει κάποιος αρχηγός στην οικογένεια, αν πρέπει να ηγείται σε όλες τις περιστάσεις το ίδιο πρόσωπο κ.λπ.. Τονίζεται η ιδέα της συνεργασίας και της αγάπης. Δημιουργία σε συνεργασία όλων των παιδιών της τάξης μιας ψηφιακής αφίσας που θα δείχνει μια οικογένεια και πώς συνεργάζονται. Ζητήστε τους να συμπεριλάβουν εικόνες και λέξεις που εκφράζουν την αγάπη και τη συνεργασία.  Στην 2η δραστηριότητα, ο/η εκπαιδευτικός ζητά από τους/τις μαθητές/τριες, όπως είναι ανά δύο στα θρανία, να ζωγραφίζουν μια οικογενειακή στιγμή χαράς (φανταστική ή πραγματική)σύμφωνα με το Φ.Ε.-ΧΑΡΟΥΜΕΝΗ ΟΙΚΟΓΕΝΕΙΑ. ‘Έπειτα ο/η εκπαιδευτικός παίρνει όλες τις ζωγραφιές, τις ανακατεύει και τις μοιράζει τυχαία στους/στις μαθητές/τριες. Ο/Η κάθε μαθητής/τρια συζητά με τον/τη συμμαθητή/τρια για τη ζωγραφιά που κρατά, απαντώντας στις παρακάτω ερωτήσεις: «Σε τι μοιάζει και σε τι διαφέρει η ζωγραφιά που έχετε στα χέρια σας με τη αυτή που κάνατε εσείς;» «Πώς αισθάνεστε βλέποντας τη ζωγραφιά που έχετε στα χέρια σας;» Στο τέλος της δραστηριότητας, το κάθε ζευγάρι προτείνει έναν λόγο που κάνει την οικογένεια χαρούμενη. Ο/Η εκπαιδευτικός, με την τεχνική του καταιγισμού των ιδεών, γράφει στον πίνακα τις απόψεις όλων των ζευγαριών.  Στην 3η δραστηριότητα, ο/η εκπαιδευτικός προτείνει τη δημιουργία ομάδων. Ο/Η εκπαιδευτικός δίνει από ένα τετράγωνο χαρτάκι στους/στις μαθητές/τριες και τους/τις ζητά να γράψουν το όνομά τους και να το ρίξουν στο κουτί που κρατά. Στη συνέχεια καλεί όποιον/α μαθητή/τρια να τραβήξει μέσα από το κουτί 4-5 χαρτάκια , όσα θα είναι τα μέλη της ομάδας. Έτσι χωρίζεται η τάξη σε ομάδες. Ο/Η εκπαιδευτικός έχει ζητήσει από τους/τις μαθητές/τριες να φέρουν φωτογραφίες από την οικογένειά τους ή από περιοδικά. Οι μαθητές/τριες φτιάχνουν ένα μεγάλο κολλάζ από τις φωτογραφίες που έχουν συγκεντρωθεί από τα μέλη της ομάδας. Ο/Η εκπαιδευτικός ζητά από τους/τις μαθητές/τριες να συζητήσουν μεταξύ τους τις ομοιότητες και τις διαφορές από τις οικογένειες που βλέπουν στο κολλάζ. Ο/Η εκπαιδευτικός κλείνει τη δραστηριότητα, με την τεχνική του καταιγισμού των ιδεών, για τις διάφορες μορφές οικογένειας. και δίνει το Φ.Ε. ΟΙΚΟΓΕΝΕΙΑ του παραρτήματος. |