**Οδηγίες για τον/την Εκπαιδευτικό**

|  |
| --- |
| 5ο εργαστήριο (3 διδακτικές ώρες)  Στην 1η δραστηριότητα(διδασκαλία του γνωστικού αντικειμένου), ο/η εκπαιδευτικός επεξεργάζεται το κείμενο ΣΧΟΛΕΙΟ-ΣΕΠΤΕΜΒΡΗΣ και συζητά με τους/τις μαθητές/τριες στα ακόλουθα  ΕΡΩΤΗΜΑΤΑ  •Υποθέστε ότι είστε μέλος της τάξης του σχολείου που εικονίζεται παραπάνω. Σκεφτείτε στις ομάδες σας έναν λόγο που είναι οι μαθητές/τριες στο σχολείο. Παρουσιάστε στην ολομέλεια.  •Συγκρίνετε τις απαντήσεις σας με αυτές των συμμαθητών/τριών σας. Ποιον τρόπο επικοινωνίας θεωρείτε αποτελεσματικότερο; Τι σας κάνει να το λέτε;  •Αναρωτηθείτε γιατί διαφορετικές ομάδες μπορεί να σκέφτηκαν με παρόμοιο ή διαφορετικό τρόπο από τη δική σας;  •Σκεφτείτε μεταφορικά το σχολείο σας. Αν ήταν συναίσθημα πως θα νιώθατε; Αν ήταν βιβλίο τι υπόθεση θα είχε;  • Συζητήστε με τα παιδιά για το πώς νιώθουν οι χαρακτήρες κατά τη διάρκεια της πρώτης τους ημέρας στο σχολείο. Ρωτήστε τα παιδιά πώς ένιωθαν την πρώτη τους μέρα και αν έχουν παρόμοιες εμπειρίες. Προσκαλέστε μαθητές/ τριες από μεγαλύτερες τάξεις να μοιραστούν τις εμπειρίες τους από την πρώτη μέρα στο σχολείο και να απαντήσουν σε ερωτήσεις των παιδιών.  Στην 2η δραστηριότητα ο/η εκπαιδευτικός επεξεργάζεται και αναλύει το κείμενο ΤΟ ΣΧΟΛΕΙΟ -Η ΜΑΡΓΑΡΙΤΑ.  Θεατρική Αναπαράσταση: Μοιράζει ρόλους στα παιδιά και προχωρούν σε μια μικρή θεατρική αναπαράσταση του ποιήματος. Έτσι, τα παιδιά θα μπορέσουν να μπουν στη θέση της Μαργαρίτας και των υπόλοιπων παιδιών.  •Δίνει στα παιδιά τη δυνατότητα να δημιουργήσουν δικούς τους διαλόγους βασισμένους στο ποίημα, ενθαρρύνοντας την έκφραση συναισθημάτων και τη δημιουργικότητα.  Στην 3η δραστηριότητα ο/η εκπαιδευτικός ζητά από τους/τις μαθητές/τριες να καθίσουν κυκλικά. Συζητά με τους/τις μαθητές/τριες τα ακόλουθα ερωτήματα ή συμπληρώνουν ατομικά το αντίστοιχο φύλλο εργασίας.  •Επιλέξτε ένα χρώμα που κατά τη γνώμη σας αντιπροσωπεύει το σχολείο σας. Αιτιολογήστε την επιλογή σας.  •Επιλέξτε ένα σύμβολο που κατά τη γνώμη σας αντιπροσωπεύει το σχολείο σας. Αιτιολογήστε την επιλογή σας.  •Επιλέξτε μία εικόνα που κατά τη γνώμη σας αντιπροσωπεύει το σχολείο σας. Αιτιολογήστε την επιλογή σας.  Στη συνέχεια, όλοι/ες από την ομάδα λένε: «Αυτό που μου αρέσει από την τάξη μου είναι ........». Ο/Η εκπαιδευτικός καταγράφει τις απαντήσεις σε χαρτί του μέτρου το οποίο και φυλάσσεται για την τελική αξιολόγηση του προγράμματος. Στη συνέχεια όλοι/ες από την ομάδα λένε: «Κάτι που θα ήθελα να αλλάξω στην τάξη μου είναι…..». Ο/Η εκπαιδευτικός καταγράφει τις απαντήσεις σε χαρτί του μέτρου το οποίο και φυλάσσεται για την τελική αξιολόγηση του προγράμματος. |