**Οδηγίες για τον/την Εκπαιδευτικό**

|  |
| --- |
| 6ο εργαστήριο (3 διδακτικές ώρες)  Στην 1η δραστηριότητα (αξιολόγηση), ο/η εκπαιδευτικός επεξεργάζεται και αναλύει το κείμενο από το ανθολόγιο Ξ…όπως ξιφίας.Εν συνεχεία, συζητά με τους/τις μαθητές/τριες τα ακόλουθα:  ΕΡΩΤΗΜΑΤΑ  •Άκουσε προσεκτικά το κείμενο και δώσε του έναν τίτλο.  •Με βάση ποια συγκεκριμένα κριτήρια σκέφτηκες τον τίτλο;  •Σύγκρινε τους τίτλους που δώσατε με αυτόν που υπάρχει στο βιβλίο σου.  •Μοιάζουν ή διαφέρουν; Γιατί πιστεύεις ότι συμβαίνει αυτό;  Δημιουργική Γραφή: Ο/η εκπαιδευτικός ενθαρρύνει τα παιδιά να γράψουν μια μικρή ιστορία ή ένα ποίημα για ένα ζώο ή χαρακτήρα που ξεπερνάει τις δυσκολίες και γίνεται ήρωας.  Στην 2η δραστηριότητα, ο/η εκπαιδευτικός ζητά από τα παιδιά να σταθούν το ένα απέναντι από το άλλο. Καθένα από τα παιδιά αναλαμβάνει έναν ρόλο: ο/ηένας/μία είναι Α και ο/ηάλλος/η είναι Β.Ο/Η Α κάνει διάφορες κινήσεις (π.χ., κουνάει τα χέρια, γέρνει το κεφάλι, χαμογελάει). Ο/Η Β πρέπει να μιμηθεί τις κινήσεις του/της Α σαν να είναι καθρέφτης του/της.Η δραστηριότητα διαρκεί δύο λεπτά. Μετά τα δύο λεπτά, οι ρόλοι αντιστρέφονται και ο/η Β γίνεται ο καθρέφτης του/της Α.  Οι μαθητές/τριες συζητούν πόσο εύκολη ή δύσκολη τη βρήκαν αυτή τη δραστηριότητα και τι έμαθαν για τον εαυτό τους.Ο/Η εκπαιδευτικός ενθαρρύνει τα παιδιά να μιλήσουν για το τι έμαθαν για τον εαυτό τους και για τον/την συμμαθητή/τρια τους μέσα από το παιχνίδι.  Επέκταση της Δραστηριότητας: εμπλουτισμός Κινήσεων. Ζητήστε από τα παιδιά να χρησιμοποιήσουν όχι μόνο κινήσεις των χεριών και του κεφαλιού, αλλά και ολόκληρου του σώματος, αν είναι εφικτό. Ενθαρρύνετε τα παιδιά να κάνουν και εκφραστικές κινήσεις προσώπου, όπως διαφορετικά είδη χαμόγελου ή μορφασμούς.  Εισαγωγή Συναισθημάτων: Ζητήστε από τα παιδιά να εκφράσουν διάφορα συναισθήματα (π.χ., χαρά, λύπη, έκπληξη) και ο καθρέφτης να τα μιμηθεί. Συζητήστε πώς ένιωσαν όταν έβλεπαν τα συναισθήματα του/της άλλου/ης και πώς ήταν να προσπαθούν να τα μιμηθούν. Ανάπτυξη της Ενσυναίσθησης: Μέσω της μίμησης των κινήσεων και των συναισθημάτων, τα παιδιά μαθαίνουν να κατανοούν και να αισθάνονται τα συναισθήματα των άλλων. Συνδέστε την εμπειρία των παιδιών με την ιστορία του Ξέρξη. Συζητήστε πώς η συνεργασία και η ενσυναίσθηση μπορούν να βοηθήσουν κάποιον/α που νιώθει στεναχωρημένος/η ή διαφορετικός/η. Ενθαρρύνετε τα παιδιά να σκεφτούν τρόπους με τους οποίους μπορούν να υποστηρίξουν τους/τις φίλους/ες τους, όπως έκανε η μαμά του Ξέρξη.  Στην 3η δραστηριότητα, ο/η εκπαιδευτικός κολλάει ένα χρωματιστό χαρτάκι σε κάθε μαθητή/τρια, στο μέτωπο ή στην πλάτη, χωρίς οι μαθητές/τριες να βλέπουν το χρώμα τους. Εξηγεί ότι πρέπει να βρουν την ομάδα τους (ίδιο χρώμα), αλλά δεν επιτρέπεται να μιλούν. Μπορούν να χρησιμοποιούν μόνο νοήματα και εκφράσεις προσώπου για να βοηθήσουν ο/ηένας/μία τον/την άλλο/η να βρει την ομάδα του/της.Τονίζει ότι η επιτυχία της άσκησης εξαρτάται από τη συνεργασία. Τα παιδιά κινούνται στον χώρο, κάνοντας νοήματα και δείχνοντας με τα χέρια και το πρόσωπό τους για να βρουν τα μέλη της ομάδας τους. Όταν σχηματιστούν οι ομάδες, τα παιδιά κάθονται μαζί (κόκκινο- κίτρινο-πράσινο-μπλε). Ο/Ηεκπαιδευτικός ζητάει από τους/τις μαθητές/τριες να θυμούνται ποια είναι τα μέλη της καθεμιάς. Ο/Η εκπαιδευτικός γράφει τα μέλη της κάθε ομάδας σε χαρτί του μέτρου αναφέροντας το χρώμα της κάθε ομάδας. Αφού σχηματιστούν οι ομάδες, πραγματοποιήστε διάφορα ομαδικά παιχνίδια, όπως το παιχνίδι του «Συντονισμού Κινήσεων». Κάθε ομάδα πρέπει να επινοήσει και να εκτελέσει έναν συγχρονισμένο χορό ή μια σειρά κινήσεων, λαμβάνοντας πάντα υπόψιν τις δυνατότητες και τις ανάγκες των παιδιών. Ο/Η εκπαιδευτικός συζητάει με τα παιδιά πώς βρήκαν τη διαδικασία σχηματισμού ομάδων χωρίς να μιλούν. Ποιες δυσκολίες αντιμετώπισαν και πώς τις ξεπέρασαν. Ρωτάει τα παιδιά τι έμαθαν για τη μη λεκτική επικοινωνία και τη συνεργασία. |