**Οδηγίες για τον/την Εκπαιδευτικό**

|  |
| --- |
| 7ο εργαστήριο (3 διδακτικές ώρες)  Οι δραστηριότητες που προτείνονται για το 7ο Εργαστήριο Δεξιοτήτων αποτελούν δραστηριότητες αναστοχασμού και ανατροφοδότησης. Η ανατροφοδότηση και ο απολογισμός είναι σημαντικά στοιχεία για την ενίσχυση της μάθησης και της ανάπτυξης δεξιοτήτων. Ακολουθούν κάποιες ενδεικτικές δραστηριότητες για να βοηθήσετε τα παιδιά της Β' Δημοτικού να αναστοχαστούν και σχετικά με τις δραστηριότητες των 6 εργαστηρίων που προηγήθηκαν.  Στην 1η δραστηριότητα ο/η εκπαιδευτικός συζητά με τους/τις μαθητές/τριες τα ακόλουθα ερωτήματα: Τι συνδέεται με όσα ήδη γνωρίζατε; Τι έχει επεκτείνει τη σκέψης σας προς νέες ή/και διαφορετικές κατευθύνσεις; Τι παραμένει αδιευκρίνιστο; Ο/η εκπαιδευτικός δημιουργεί ένα ασφαλές περιβάλλον όπου τα παιδιά μπορούν να εκφραστούν ελεύθερα. Ζητάει από τα παιδιά να καθίσουν σε κύκλο. Δίνει σε κάθε παιδί την ευκαιρία να μιλήσει για την εμπειρία του από τις δραστηριότητες. Κάθε παιδί μπορεί να πει: Τι του άρεσε περισσότερο. Τι βρήκε δύσκολο. Τι έμαθε για τον εαυτό του ή τους άλλους ανθρώπους. Ενθαρρύνετε τα παιδιά να ακούσουν προσεκτικά ο ένας τον άλλον χωρίς να διακόπτουν. Σημειώστε τα σημαντικά σημεία που αναφέρουν τα παιδιά για να τα συζητήσετε περαιτέρω.  Στην 2η και την 3η δραστηριότητα ο/η εκπαιδευτικός συζητά με τους/τις μαθητές/τριες τα ακόλουθα ερωτήματα Περιγράψτε πώς άλλαξαν οι αρχικές σας σκέψεις- ιδέες ;Τι ακριβώς συνέβαλε σ’ αυτή την αλλαγή; Δημιουργήστε ένα χάρτη συναισθημάτων. Ζωγραφίστε έναν μεγάλο χάρτη συναισθημάτων σε ένα μεγάλο χαρτί, περιλαμβάνοντας διαφορετικά πρόσωπα που εκφράζουν χαρά, λύπη, θυμό, έκπληξη, κλπ. Δώστε σε κάθε παιδί ένα αυτοκόλλητο. Ζητήστε από τα παιδιά να τοποθετήσουν το αυτοκόλλητο στο πρόσωπο που αντιπροσωπεύει το συναίσθημά τους για κάθε δραστηριότητα. Συζητήστε ως ομάδα τα αποτελέσματα. Ρωτήστε τα παιδιά γιατί ένιωσαν έτσι και τι θα μπορούσε να γίνει διαφορετικά για να νιώσουν καλύτερα. Ομαδική συζήτηση με στόχο τη διερεύνηση των συλλογικών εμπειριών και απόψεων. Ο/Η εκπαιδευτικός δημιουργεί μικρές ομάδες παιδιών. Σε κάθε ομάδα, δώστε έναν κατάλογο με ερωτήσεις σχετικά με τις δραστηριότητες (π.χ., «Ποια ήταν η πιο διασκεδαστική δραστηριότητα και γιατί;»). Κάθε ομάδα συζητά τις ερωτήσεις και καταγράφει τις απαντήσεις της. Κάθε ομάδα παρουσιάζει τις απαντήσεις της στην τάξη και συζητάτε όλοι μαζί.  Τα παιδιά μέσα από τις δραστηριότητες απολογισμού και ανατροφοδότησης του 7ου εργαστηρίου μαθαίνουν να αναστοχάζονται τις εμπειρίες τους και να αναγνωρίζουν τι έμαθαν. Επιπλέον, ενισχύεται η ικανότητα των παιδιών να εκφράζουν και να κατανοούν τα συναισθήματά τους. Τα παιδιά εξασκούν τη συνεργασία και την επικοινωνία, ενισχύοντας την αίσθηση της ομάδας. Μαθαίνουν να ακούν και να σέβονται τις απόψεις των άλλων. |